ညောင်ပင်ကြီးလောက်လှူ၊ ညောင်စေ့လောက် ရ

ညောင်ပင်ကြီးလောက်လှူ၊ ညောင်စေ့လောက် ရ သည် မြန်မာဆိုရိုးစကား ဖြစ်သည်။ ညောင်စေ့လောက် လှူ၊ ညောင်ပင်ကြီးလောက် ရ နှင့် နှိုင်းယှဉ်၍လည်း သုံးတတ်ကြသည်။ အဓိပ္ပာယ် ညောင်ပင်ကြီးလောက် လှူ၊ ညောင်စေ့လောက် ရ ဆိုသည်မှာ အလှူပစ္စည်း အလွန်များပြားစွာ လှူဒါန်းသော်လည်း စိတ်စေတနာ သဒ္ဓါတရား မပါဝင်ပါက ရရှိမည့် ကုသိုလ်အကျိုးသည် အလွန်နည်းပါးမည်ဟု ဆိုလိုသည်။ ဤဆိုရိုးစကားသည် အလှူဒါန၏ တန်ဖိုးသည် ပစ္စည်း၏ ပမာဏထက် စေတနာသဒ္ဓါတရားက ပို၍ အရေးပါကြောင်းကို အလေးအနက်ထား ဖော်ပြသည်။ ညောင်ပင်ကြီးသည် အလွန်ကြီးမားသော်လည်း ညောင်စေ့မှ ပေါက်ဖွားလာခြင်းဖြစ်သည်။ ထို့အတူ ပစ္စည်းများစွာ လှူဒါန်းသော်လည်း စေတနာမပါပါက ညောင်စေ့လောက်သာ အကျိုးရရှိမည်ဟု တင်စား၍ ဆိုလိုခြင်းဖြစ်သည်။ စေတနာသုံးတန် စေတနာသုံးတန်ဆိုသည်မှာ အလှူပြုလုပ်ရာတွင် အဓိကထားရမည့် စေတနာသုံးမျိုးကို ဆိုလိုသည်။ ၁။ ပုဗ္ဗစေတနာ - မလှူဒါန်းမီ အခါ၌ ဖြစ်ပေါ်သော စေတနာ ၂။ မုဉ္စနစေတနာ - လှူဒါန်းနေဆဲ အခါ၌ ဖြစ်ပေါ်သော စေတနာ ၃။ အပရစေတနာ - လှူဒါန်းပြီးနောက် အခါ၌ ဖြစ်ပေါ်သော စေတနာ ဤစေတနာသုံးမျိုးနှင့် ပြည့်စုံမှသာ အလှူသည် အကျိုးများစွာ ပေးနိုင်သည်။ ညောင်စေ့လောက် လှူ၊ ညောင်ပင်ကြီးလောက် ရ ညောင်စေ့လောက် လှူ၊ ညောင်ပင်ကြီးလောက် ရ ဆိုသော ဆိုရိုးစကားသည် ဆန့်ကျင်ဘက် အဓိပ္ပာယ်ကို ဖော်ပြသည်။ အလှူခံပစ္စည်း အနည်းငယ်သာ ရှိသော်လည်း စိတ်စေတနာ ထက်သန်စွာဖြင့် လှူဒါန်းပါက ကြီးမားသော ကုသိုလ်အကျိုးကို ခံစားရရှိနိုင်သည်ဟု ဆိုလိုသည်။ ကိုးကားချက်များ အလှူဝတ္ထုတွေ များပြား၍ စေတနာသဒ္ဓါတရားက နည်းပါးချို့ငဲ့၍နေခဲ့ပါလျှင် ညောင်ပင်ကြီးလောကှ်လူသော်လည်း ညောင်စေ့ လောက် အကျိုးပေးတယ်ဆိုတဲ့ စကားနှင့် ညီညွတ်သွားတယ်။ [၁၂၈၈] ထေရီ၊ ပ။ ၁၆၃။ ဆက်စပ်ဖတ်ရှုရန် ညောင်စေ့လောက် လှူ၊ ညောင်ပင်ကြီးလောက် ရ ကိုးကား Category:မြန်မာဆိုရိုးစကားများ